Az MSZP áprilisban jelöl köztársasági elnököt
Az MSZP elnöksége 2005. április 15-re hívta össze kongresszusát, amelynek napirendjén a köztársasági elnökjelölt megválasztása is szerepel.
A párt Országos Elnöksége létrehozta a Kongresszus Előkészítő Bizottságot. A Bizottság elnöke Hiller István pártelnök. Az alapszervezetek ehhez a bizottsághoz küldhetik a köztársasági elnökjelölt megválasztására vonatkozó javaslataikat. 
A kiszivárogtatott információk szerint az MSZP-n belül a legesélyesebbnek Glatz Ferencet, az MTA korábbi elnökét tartják. Míg a decemberi népszavazást megelőzően, a kormányoldalt nem teljes mellszélességgel támogató nyilatkozatai miatt Szili Katalin parlamenti házelnök esélyei elúszni látszanak.

Különböző társadalmi szervezetekben eddig több lehetséges jelölt neve előkerült. Így az Alkotmánybíróság korábbi elnökéé, Sólyom Lászlóé, a kormányból kilépett Bárándy Péteré, a kabinethez nemrég csatlakozott Göncz Kingáé, valamint az egykori ombudsman Gönczöl Kataliné is.
archívum